stanford-oval/wikipedia huggingface dataset:
NHL-kausi 1973–1974
NHL-palkinnot

| --- | --- |
Prince of Wales Trophy:: Boston Bruins 
Clarence S. Campbell Bowl:: Philadelphia Flyers 
Art Ross Trophy:: Phil Esposito, Boston Bruins 
Bill Masterton Memorial Trophy:: Henri Richard, Montreal Canadiens 
Calder Memorial Trophy:: Denis Potvin, New York Islanders 
Conn Smythe Trophy:: Bernie Parent, Philadelphia Flyers 
Hart Memorial Trophy:: Phil Esposito, Boston Bruins 
Jack Adams Award:: Fred Shero, Philadelphia Flyers 
James Norris Memorial Trophy:: Bobby Orr, Boston Bruins 
Lady Byng Memorial Trophy:: Johnny Bucyk, Boston Bruins 
Lester B. Pearson Award:: Bobby Clarke, Philadelphia Flyers 
Vezina Trophy:: Bernie Parent, Philadelphia Flyers ja Tony Esposito, Chicago Black Hawks 
Lester Patrick Trophy:: Weston W. Adams, Sr., Charles L. Crovat, Alex Delvecchio, Murray Murdoch
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Bernie Parent, Philadelphia Flyers | maalivahti | Tony Esposito, Chicago Black Hawks |
| Bobby Orr, Boston Bruins | puolustaja | Barry Ashbee, Philadelphia Flyers |
| Brad Park, New York Rangers | puolustaja | Bill White, Chicago Black Hawks |
| Phil Esposito, Boston Bruins | keskushyökkääjä | Bobby Clarke, Philadelphia Flyers |
| Rick Martin, Buffalo Sabres | vasen laitahyökkääjä | Wayne Cashman, Boston Bruins |
| Ken Hodge, Boston Bruins | oikea laitahyökkääjä | Mickey Redmond, Detroit Red Wings |
Olof Hvidén-Watson

Olof Hvidén-Watson
Olof Hvidén-Watson (s. 10. elokuuta 1982 Göteborg, Ruotsi) on ruotsalainen jalkapalloilija, pelipaikaltaan keskikenttäpelaaja. Hän edustaa thaimaalaista Bangkok FC:tä.
Hvidén-Watson on edustanut urallaan myös norjalaisia Odd Grenlandia ja Bodø/Glimtiä, suomalaista KTP:tä, ruotsalaista FC Trollhättania sekä thaimaalaisia Osotspa Saraburia ja Singhtarua FC:tä. Odd Grenlandissa hän pelasi 30 Norjan pääsarjan Tippeligaenin ottelua kausina 2006–2007 ja KTP:ssä 20 Suomen pääsarjan Veikkausliigan ottelua kaudella 2008.
Oikeustapahtuma

Oikeustapahtuma (lat. casus) on oikeudellisia seurauksia aikaansaava ilmiö. Oikeustapahtuma voi olla ihmisen tahdosta riippumaton luonnontapahtuma, kuten syntymä, täysi-ikäiseksi tuleminen, kuolema, pyörremyrsky tai tulipalo kunhan sillä on oikeudellisia seurauksia, tai ihmisen tahdosta riippuva oikeusteko. Oikeusteko on oikeudellisia seuraamuksia aiheuttava teko tai laiminlyönti. Oikeustoimi on oikeustekojen alalaji. Oikeustapahtuman rinnakkaiskäsite on tapahtuma, jolla ei ole oikeusvaikutuksia.
Olof Johan Ekström

Olof Johan Ekström (10. syyskuuta 1819 Turtola – 3. tammikuuta 1885 Vaasa) oli suomalainen juristi ja virkamies, joka toimi talonpoikaissäädyn sihteerinä  valtiopäivillä 1863–1864.
Ekströmin vanhemmat olivat henkikirjuri, nimituomari Nils Ekström ja Katarina Grapet ja puolisot vuodesta 1858 Aurora Matilda Bladh (k. 1862) ja vuodesta 1867 Elise Marti (k. 1886). Professori Fritz Walter Ekström oli Olof Johan Ekströmin poika. Ekström tuli ylioppilaaksi 1836 ja suoritti tuomarintutkinnon 1841. Varatuomarin arvon hän sai 1844. Ekströn oli Vaasan hovioikeuden kanslisti vuodesta 1848 ja aktuaari vuodesta 1853. Vaasan läänin lääninsihteeri hän oli 1853–1884. Ekström sai laamannin arvonimen 1864 ja valtioneuvoksen arvonimen 1884.
Palikkalan työväentalo

| Palikkalan työväentalo |
| --- | --- |
 Palikkalan työväentalo kesäkuussa 2023.
Osoite:  Alhonkuja 1–3, Ypäjä
Sijainti:  Palikkala, Ypäjä
Koordinaatit:  60°46′30″N, 23°21′32″E
Valmistumisvuosi:  1912
Rakennuttaja:  Palikkalan Työväenyhdistys ry
Omistaja:  Palikkalan Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  228 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Palikkalan työväentalo on Ypäjän kunnan Palikkalan kylässä sijaitseva työväentalo. Se on ollut tyhjillään 1990-luvulta lähtien. Talo on suojeltu asemakaavassa.
Historiaa

Palikkalan työväenyhdistys perustettiin tammikuussa 1906. Vuonna 1912 yhdistys osti erään tilan vanhan päärakennuksen työväentalon rakennusmateriaaleiksi, kun tilalle oltiin rakentamassa uutta päärakennusta. Hirret siirrettiin työväenyhdistyksen tontille, ja talo rakennettiin talkootyönä.
1990-luvulla talo jäi tyhjilleen. Sähköt sieltä katkaistiin vuonna 2017. Vuonna 2018 talo oli edelleen työväenyhdistyksen hallussa, mutta yhdistykseen kuului vain neljä jäsentä, ja heidän keski-ikänsä oli noin 75 vuotta, joten edellytyksiä talon ylläpitoon ei käytännössä ollut. Tuolloin talolle toivottiin uutta käyttöä juhlatilana, ja työväenyhdistys oli valmis lahjoittamaan talon, jos sille löytyisi käyttöä.
Vuonna 2018 Ypäjän kunta teetti rakennusselvityksen, jonka perusteella rakennus päätettiin vuoden 2019 asemakaavassa suojella. Selvityksessä rakennus arvioitiin, että kyseessä on ”huomattavan identiteetti- ja symboliarvon omaava maaseudun kokoontumisrakennusta edustava työväentalo, jonka interiööri on poikkeuksellisen hyvin säilynyt alkuperäisenä”. Erityisen huomionarvoisena pidettiin juhlasalia, joka on säilynyt näyttämön lavasteineen ja sisustuksineen harvinaisen alkuperäisenä.
Toimintaa työväentalolla

Talo oli Ypäjän työväenliikkeen toinen keskus, ja siellä toimivat vilkkaasti torppari- ja maatyöväenosastot. 1950-luvulla näytelmäharrastuksesta tuli erityisen vahvaa, ja samaan aikaan saattoi työn alla olla kaksikin näytelmää. Iltamia järjestettiin paljon, ja kun kirkonkylän työväentalo oli 1960-luvulla myyty, niiden merkitys kasvoi entisestään. Talolla järjestettiin tuolloin myös bingoa. Viimeinen tilaisuus, joka talolla pidettiin, oli naamiaiset 1990-luvulla.
Rakennus

Talo on hirsirunkoinen, lautavuorattu ja punaiseksi maalattu. Sen pinta-ala on 228 m². Alkuperäinen kate oli päre, joka sittemmin vaihdettiin peltikatoksi. Talossa on juhlasali näyttämöineen, ravintola ja eteinen. Se lämpeni alun perin puulla, ja vuonna 1977 siirryttiin sähkölämmitykseen. Talossa ei ole vesijohtoa, viemäriä tai sisä-wc:tä. Hirsirakenteet ovat säilyneet hyvässä kunnossa. Mahdollisesti 1950-luvulla taloa on laajennettu rankorakenteisella lisäosalla.
Pauli Järvinen

| Pauli Järvinen> Henkilötiedot |
| --- | --- |
Syntynyt: 4. toukokuuta 1965 (ikä 59) Tampere, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  81 kg
Pelinumero:  15 (Tappara)
Pelaajaura
Pääsarjaura:  1985–1996
Seurat:  Tappara (SML) Luleå HF (SEL)
Pauli Järvinen (s. 4. toukokuuta 1965 Tampere) on suomalainen entinen jääkiekkoilija. Hän edusti pelaajana koko SM-liigauransa ajan Tapparaa, jossa hän pelasi yhdeksänä kautena yhteensä 363 ottelua tehoin 106+143=249. Jäähyminuutteja hän keräsi 227. Järvinen pelasi myös kaksi Elitserien-kautta Luleå HF:ssä.
Pelaajaura > Seuraura

Järvinen aloitti SM-liigauransa kaudella 1985–1986, jolloin hän pelasi 18 runkosarjaottelua tehoin 3+2=5 ja kahdeksan playoff-ottelua tehoin 1+2=3. Järvinen voitti keväällä 1986 Suomen-mestaruuden. Ensimmäisellä kokonaisella kaudellaan 1986–1987 hän pelasi 41 runkosarjaottelua tehoin 6+14=20. Järvinen teki kevään 1987 pudotuspeleissä yhdeksässä ottelussa tehot 7+1=8, joilla hän jakoi Tapparan sisäisen maalipörssin voiton Timo Suden kanssa. Kausi päättyi Suomen-mestaruuteen. Kaudella 1987–1988 Järvinen paransi pistesaldoaan tekemällä tehot 17+18=35. Hän voitti keväällä 1988 Suomen-mestaruuden jo kolmannen kerran peräkkäin.
Kaudella 1989–1990 Järvinen teki uransa parhaat tehot SM-liigassa tehoilla 27+24=51. Hän oli Tapparan paras maalintekijä ja toiseksi paras pistemies Erkki Lehtosen jälkeen. Järvinen sijoittui runkosarjan maalipörssissä viidenneksi HPK:n Teppo Kivelän ja TPS:n Mal Davisin kanssa. Hän oli Tapparan paras maalintekijä myös kevään 1990 pudotuspeleissä viidellä osumallaan. Järvinen voitti SM-pronssia.
Järvinen siirtyi kaudeksi 1990–1991 Ruotsiin ja Elitserien-joukkue Luleå HF:ään. Hän oli siellä tehoilla 19+26=45 joukkueen kolmanneksi paras pistemies Lars-Gunnar Petterssonin ja Stefan Nilssonin jälkeen. Kahden Luulajassa vietetyn kauden jälkeen Järvinen palasi kaudeksi 1992–1993 Tapparaan. Kaudella 1993–1994 hän teki tehot 13+36=49, joilla Järvinen jakoi joukkueen sisäisen piste- ja syöttöpörssin voiton Timo Jutilan kanssa. He olivat runkosarjan pistepörssin kuudensia Ässien Jari Korpisalon kanssa. Järvinen lopetti pelaajauransa kauteen 1995–1996.
Pelaajaura > Maajoukkueura

Järvinen edusti Suomea MM-kilpailuissa vuosina 1989, 1990 ja 1991. Vuoden 1990 turnauksessa hän oli neljällä osumallaan Suomen kolmanneksi paras maalintekijä Jukka Vilanderin kanssa.
Valmentajaura

Pelaajauransa jälkeen Järvinen on valmentanut Tapparan junioreita. Hän siirtyi vuonna 2007 A-nuorten vastuuvalmentajan tehtävistä Tapparan SM-liigajoukkueen apuvalmentajaksi. Järvinen voitti keväällä 2008 SM-pronssia. Hän palasi kaudeksi 2009–2010 Tapparan A-nuorten peräsimeen ja kaudella 2010–2011 Järvinen toimi Tapparan B-nuorten apuvalmentajana. Kaudella 2012–2013 Järvinen toimi Suomi-Sarjassa pelaavan Kooveen päävalmentajana, kunnes sai väistyä tehtävästään marraskuussa 2012 ja tehdä tilaa Pasi Silanteelle.
Palojärv (Kanepi)

| Palojärv |
| --- | --- |

Valtiot:  Viro
Maakunnat:  Põlvamaa
Kunnat:  Kanepin kunta
Koordinaatit:  57°58′57″N, 26°42′31″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kokõ ojan valuma-alue
Laskujoki:  Tirgutaja kraav Mudsina järveen 
Järvinumero:  VEE2122700
Mittaustietoja
Pinnankorkeus:  129,9 m  mpy. 
Pituus:  0,67 km  
Leveys:  0,165 km  
Rantaviiva:  1,513 km  
Pinta-ala:  8,2 ha  
Suurin syvyys:  6 m  
Saaria:  ei saaria 
 fiPalojärv 
Järven vastarannan metsää.
Palojärv (myös Kanepi Palojärv, Kanepi Palujärv, Kooraste Palujärv) on Virossa Põlvamaalla Kanepin kunnassa sijaitseva järvi.
Maantietoa

Järvi on 670 metriä pitkä, 165 metriä leveä, ja sen pinta-ala on 8,2 hehtaaria. Se sijaitsee Hinon kylän länsipuolella, metsäisessä loivassa painaumassa koillis-lounas-suuntisena järvenä, joka on lähes tasalevyinen. Painauma muodostaa saman suuntaisen "laakson", jossa tulo- ja laskuojat virtaavat. Järven lounaispäässä on järven rannat soistuneet. Järvi on saareton ja asumaton. Sen pohjoisrantaan tulee pohjoisesta tie.
Luontoarvoja

Vuoden 1977 Viron järviä käsittelevässä julkaisussa ilmoitettiin järvessä kasvavan 14 vesikasvilajia, mutta sen kalasto oli luokiteltu heikoksi. Järvessä eli sen mukaan ruutana ja suutari.
Vesistösuhteita

Palojärv kuuluu Võhandu jõen valuma-alueeseen, jossa järven kaksikilometrinen lasku-uoma Tirgutaja kraav on Kokõ ojan sivuhaara ja joka laskee Mudsina järveen. Järveen tulee vain lyhyt suo-oja koillisesta, jossa on pieni lampimainen kosteikko. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Oikeustaistelu

Oikeustaistelu voi tarkoittaa kansannousua muistuttavaa toimintaa lakeihin perustuvan yhteiskuntajärjestyksen palauttamiseksi tai oikeudenmukaisten, välttämättömiksi katsottujen oikeuksien takaamiseksi oikeusalamaisille. Toisaalta oikeustaistelu tarkoittaa oikeusjuttua eli tuomioistuimeen vietyä asiaa, erityisesti pitkäkestoista tai periaatteellista juttua.[lähde? ]
Esimerkiksi Suomessa käytiin oikeustaistelua ensimmäisen sortokauden aikana 1899–1905, jolloin Venäjä yritti yhtenäistää valtakuntaansa poistamalla Suomen autonomisen aseman Suomen perustuslaista piittaamatta. Suomen hallinnon kieleksi määrättiin venäjä, uusi asevelvollisuuslaki määräsi palvelusajaksi kolme vuotta, kouluissa lisättiin venäjän opetusta, sensuuria tiukennettiin ja yhdistymis- ja kokoontumisvapaus lakkautettiin lähes kokonaan. Suomalaisten vastatoimina oli keisariin vetoaminen suuren adressin avulla, laittomia määräyksiä kieltäydyttiin noudattamasta, asevelvolliset karttoivat kutsuntoja, aktivistit olivat valmiita myös laittomaan toimintaan ja Venäjän suurlakko levisi myös Suomeen.
Patrik Blomberg

| Patrik Blomberg> Henkilötiedot.Muusikko |
| --- | --- |
Laulukielet:  suomi
Tyylilajit:  pop
Levy-yhtiöt:  Universal Music (2018–)
  [ Muokkaa Wikidatassa ] [ ohje ]  
Patrik Blomberg on suomalainen laulaja, joka voitti Idols-laulukilpailun yhdeksännen tuotantokauden vuonna 2018. Hän sai finaalissa annetuista äänistä 41 prosenttia. Hän julkaisi ensimmäisen Idolsin jälkeisen singlensä, ”Älä tuu suolaa”, marraskuussa 2019. Hänen esikoisalbuminsa Lohja julkaistiin huhtikuussa 2020.
Lohjalta kotoisin oleva Blomberg oli ennen Idols-kilpailua laulanut julkisesti ainoastaan kerran vanhemmilleen. Musiikkiuran ohella Patrik on työskennellyt VMP:llä.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Lohja |  Julkaistu: 30. huhtikuuta 2020  Levy-yhtiö: Universal Music  Formaatti: digitaalinen | — | — |
Diskografia > Singlet

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Sun pitäis rakastua muhun” | 2018 | – | – |  |
| ”Älä tuu suolaa” | 2019 | – | – | Lohja |
| ”Kivunpoistaja” | 2020 | – | – | Lohja |
Diskografia > Musiikkivideot

Sun pitäis rakastua muhun (ohj. Toni Karén)
Niels Flemming Hansen

| Niels Flemming Hansen |
| --- | --- |

Euroopan parlamentin jäsen
 16.7.2024–  
Ryhmä:  EPP-ryhmä
Kansankäräjien jäsen
 5. kesäkuuta 2019 –  
Henkilötiedot
Syntynyt: 16. toukokuuta 1974 (ikä 50) Vejle, Tanska
Kansalaisuus:  tanskalainen
Tiedot
Puolue:  Konservatiivinen kansanpuolue
Niels Flemming Hansen (16. toukokuuta 1974 Vejle, Tanska) on tanskalainen konservatiivinen poliitikko ja kansankäräjien jäsen kesäkuusta 2019 lähtien. Flemming Hansen valittiin kansankäräjille Etelä-Jyllannin vaalipiiristä. Flemming Hansen on valmistunut Koldingin kauppakoulusta.
Parafilia

Partialismi on parafilia, joka kohdistuu johonkin kehon osaan. Jalkafetisismiä kuvaava ranskalainen piirros.
Parafilia on seksuaalisen mielihyvän saamista toistuvasti ja pysyvästi jostain epätavallisesta tai sosiaalisesti ei-hyväksyttävästä ärsykkeestä. Parafilia voi kohdistua esimerkiksi esineisiin, tilanteisiin tai yksilöihin.
Haitallista parafiliaa nimitetään seksuaaliseksi kohdehäiriöksi. Häiriöksi parafilia muuttuu silloin, kun se on pakonomaista ja aiheuttaa kärsimystä itselle tai toisille, tai kun se johtaa käyttäytymiseen, joka aiheuttaa kärsimystä itselle tai toisille, tai kun se häiritsee suhdetta puolisoon tai kumppaniin.
Määrittely

Epätavalliset eroottiset mielikuvat tai satunnainen poikkeava seksuaalinen käytös ovat sisänsä tavallisia. Eräässä kyselytutkimuksessa puolet vastaajista kertoi kokevansa parafiilisiä mielihaluja ja kolmasosa toimineensa ainakin joskus niiden mukaan.
Yhdysvaltalaisen psykiatrisen sairausluokituksen DSM-5:n diagnostisten kriteerien mukaan parafiliasta on kyse, kun potilas on kokenut voimakasta ja toistuvaa seksuaalista kiihottumista poikkeavista mielikuvista vähintään kuuden kuukauden ajan, ja hänen on täytynyt myös toteuttaa niitä.
Esimerkkejä

ICD-tautiluokituksen mukaisia parafilioita ovat pedofilia (seksuaalinen kiinnostus lapsiin), ekshibitionismi (seksuaalinen paljasteluhalu) ja voyeurismi (seksuaalinen tirkistelyhalu). Tautiluokituksesta poistettuja parafilioita ovat fetisismi (esineistä kiihottuminen), transvestiittinen fetisismi sekä seksuaalinen sadismi ja masokismi.
DSM-5 luettelee kahdeksan parafiliaa: pedofilia, ekshibitionismi, voyeurismi, seksuaalinen sadismi, seksuaalinen masokismi, frotterismi (epätoivottu kiehnääminen), fetisismi ja transvestiittinen fetisismi.
Lisäksi toistaiseksi häiriöiksi luokittelemattomia seksuaalisia erityismieltymyksiä tai parafilioita ovat esimerkiksi puhelinskatologia (rivojen puheluiden pakonomainen soittelu), nekrofilia (kuolleisiin kohdistuva seksuaalisuus), partialismi (kehon osiin kohdistuva seksuaalisuus), zoofilia (eläimiin kohdistuva seksuaalisuus), koprofilia ja urofilia (ulosteisiin ja virtsaan kohdistuva seksuaalisuus) ja klismafilia (peräruiskeisiin liittyvä kiihottuminen).
Esiintyminen

Parafilisia mielikuvia alkaa ilmestyä yleensä murrosiässä tai nuorella aikuisiällä, jolloin myös parafilinen käytös useimmiten alkaa. Parafiliset mielikuvat ja käytös vähenevät usein iän myötä.
Parafilioita esiintyy paljon todennäköisemmin miehillä kuin naisilla, ja monien parafilian muotojen esiintymisestä naisilla ylipäätään on hyvin vähän näyttöä. Parafiliaan liittyvistä rikoksista miehet tekevät yli 90 prosenttia, Euroopassa 99 prosenttia. Naisilla esiintyy suhteellisen paljon seksuaalista masokismia.
Aiheuttajat

Parafilioiden aiheuttajaa ei tiedetä tarkasti. Ilmiöön uskotaan liittyvän neurobiologisia, ihmistenvälisiä ja kognitiivisia prosesseja.
Joidenkin psykologien mukaan parafiliassa on kyse varhaisemmassa elämässä esiintyneen seksuaalisen käyttäytymisen toistamisesta. Käyttäytymisestä oppimisen mallin mukaan lapsi voi oppia jäljittelemään kokemaansa tai näkemäänsä epäsopivaa seksuaalista tekoa. Käyttäytymistieteilijöiden mukaan parafilia saattaa alkaa, kun ihminen oppii yhdistämään ei-seksuaalisen esineen nautinnolliseen seksuaaliseen toimintaan. Joskus parafilialle altistaa henkilön vaikeus muodostaa ihmissuhteita. Kompensaatiomallin mukaan ihminen voi etsiä nautintoa vähemmän hyväksytyistä keinoista, jos hän ei saa normaalia seksiä. Seksuaalista sadismia on selitetty hallinnan ja dominoinnin halulla.
Fysiologisissa malleissa parafiliat selitetään hormonien ja hermojärjestelmän toiminnalla. Pedofilian esiintymiseen liittyy joitan perinnöllisiä tekijöitä. Dopamiinin erityksellä on havaittu olevan tärkeä rooli parafilisten häiriöiden synnyssä ja käyttäytymisen tietoisessa hallinnassa. Parafilioista kärsivien serotoniini- ja noradrenaliinitasot ovat koholla ja DOPAC-tasot matalalla.
Vaikutukset

Jotkin parafiliat ovat harmittomia, mutta toiset voivat johtaa toista henkilöä vahingoittavaan seksuaaliseen käytökseen. Lapsiin kohdistuva seksuaalinen käytös on yleinen seksuaalirikosten muoto. Myös seksuaalisen sadismin toteuttaminen voi olla rikollista.
Poikkeava seksuaalinen käytös voi johtaa henkilön omien sosiaalisten suhteiden heikentymiseen, jos käytös nähdään hävettävänä tai vastenmielisenä, tai jos henkilö ei saa omaa kumppaniaan osallistumaan siihen esileikkinä.
Hoito

Pakonomaisista seksuaalisista mielikuvista tai käytöksistä on vaikea vapautua ilman myötäelävän kumppanin, läheisen tai terapeutin tukea. Jotkut psykoterapeutit ja seksuaaliterapeutit ovat erikoistuneet parafilioiden hoitoon. Hoidossa voidaan hyödyntää tiivistä psykoanalyyttistä psykoterapiaa ja erilaisia käyttäytymisterapeuttisia tekniikoita. Hoidossa etsitään keinoja toteuttaa seksuaalisuutta rakentavalla tavalla. Vaarallisten pedofiilien ja seksuaalisten sadistien hoidossa on käytetty antiandrogeenisia lääkkeitä, jotka vähentävät testosteronin vaikutuksia. SSRI-lääkkeiden on havaittu olevan erityisen hyödyllisiä nuorten aikuisten ja lievien parafilioiden hoidossa.
Parafilioiden hoitoa vaikeuttaa se, että parafilioista kärsivät harvoin hakeutuvat hoitoon vapaaehtoisesti. Usein hoitoon hakeudutaan pakosta tai läheisen suostuttelusta.
Parafiliat ovat niin pinttyneitä ajatuksia ja vastustamattomia käyttäytymispiirteitä, että niiden parantamista pidetään lähes mahdottomana jopa silloin, kun potilas itsekin katsoo ne vääriksi. Hoidot vähentävät oireita, ja ne voivat antaa henkilölle enemmän tahdonalaista kontrollia omaan kiihottumiseensa ja sukupuoliviettinsä alentamiseen. Paras ennuste on niillä potilailla, jotka haluavat hoidon tepsivän.
Aiheesta muualla

Kuvia tai muita tiedostoja aiheesta Parafilia Wikimedia Commonsissa
Patagonianlammaskoira

| Patagonianlammaskoira |
| --- | --- |

Avaintiedot
Alkuperämaa:   Argentiina
Määrä:  harvinainen
Rodun syntyaika:  1900-luku
Alkuperäinen käyttö:  lampaiden paimennus
Nykyinen käyttö:  paimenkoira
Muita nimityksiä:  Barbucho, Patagonian Sheepdog
FCI-luokitus:  ei FCI-rotu
Patagonianlammaskoira (Barbucho) on argentiinalainen koirarotu.
Ulkonäkö

Patagonianlammaskoira muistuttaa eniten jo sukupuuttoon kuollutta harmaawalesinlammaskoiraa.
Alkuperä

1900-luvun alussa moni walesilainen lammasfarmari muutti Argentiinaan. Heidän mukanaan maahan saapui myös harmaawalesinlammaskoira, joka on todennäköisesti tämän uuden paikallisen rodun esi-isä. Etelä-Amerikan karu ympäristö valtavine avoimine laidunalueineen muokkasi rotua lihaksikkaammaksi ja voimakkaammaksi. Lampaiden ohjailun lisäksi patagonianlammaskoiraa käytetään myös niiden suojelemiseen petoeläimiä vastaan.
Alkuperä > Etymologia

Barbucho tarkoittaa "pikkupartaa", viitaten rodun karvaiseen, parrakkaaseen naamaan.
Nauha (täsmennyssivu)

Nauha voi tarkoittaa ainakin seuraavia asioita:
nauha, pitkä ja kapea suikale jotain materiaalia, yleensä tekstiiliä
nauha, rytmisessä kilpavoimistelussa käytettävä urheiluväline
nauha, magneettinauhasta arkikielessä käytettävä nimitys
nauha, kielisoittimen otelautaan upotettu metallinen tanko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nauha”, voi hakea sivunnimihaulla, laajalla sivunnimihaulla tai tekstihaulla.
Pelkokerroin

| Pelkokerroin> Fear Factor |
| --- | --- |

Tyyli:  tositelevisio
Kestoaika:  60 minuuttia
Luoja(t):  Randall Einhorn J. Rupert Thompson
Pääosissa:  Joe Rogan
Alkuperämaa:  Yhdysvallat
Alkuperäiskieli:  englanti
Verkko:   NBC Nelonen   JIM
Esitetty:  Alkuperäinen versio: 11. heinäkuuta 2001 –  9. joulukuuta 2006 Toinen versio: 12. marraskuuta 2011 –  16. heinäkuuta 2012 Kolmas versio: 30. toukokuuta 2017 –
Jaksoja:  142
Aiheesta muualla
IMDb 
Pelkokerroin (engl. Fear Factor) on yhdysvaltalainen tositelevisiosarja, jota on tehty vuodesta 2001 alkaen. Formaatin on kehittänyt hollantilainen tuotantoyhtiö Endemol. Ohjelmaa juontaa stand up -koomikkonakin tunnettu Joe Rogan. Myös Suomessa on tuotettu kaksi kautta Pelkokerrointa vuosina 2008–2009 nimeltään Suomen Pelkokerroin. Sarjan juonsi Aleksi Valavuori.
Sarjassa kilpailijat yrittävät jokainen vuorollaan selvitä kolmesta fyysisesti tai henkisesti koettelevasta tehtävästä toisiaan paremmin tai nopeammin. Jos kilpailija ei onnistu suorittamaan tehtävää loppuun tai tarpeeksi nopeasti, hän ei voi edetä seuraavalle tasolle ja putoaa pelistä. Voittaja saa 50 000 dollaria. Mikäli kukaan kilpailijasta ei selviydy tehtävästä, kaikki pääsevät seuraavalle tasolle, mutta palkinto puoliintuu 25 000 dollariin. Sarjassa on myös esiintynyt paljon julkisuuden henkilöitä, kuten veljekset Madina Lake -yhtyeestä.
Ohjelman suosio on ollut suuri ja formaatti on myyty moniin maihin. Ohjelmaa on myös kritisoitu. Yhdysvalloissa American Humane Association on moittinut sarjaa siitä, että siinä vahingoitetaan eläimiä. Ohjelmassa on syöty elävältä hyönteisiä ja tarantella-hämähäkkejä. Joissain tehtävissä nähty rottien ja käärmeiden liiskautuminen kilpailijoiden alle on herättänyt kritiikkiä. Sekä Suomen että Yhdysvaltojen Pelkokerroin kuvataan Argentiinassa, missä ei ole eläinten kohtelua rajoittavaa eläinsuojelulakia.
Suomessa yhdysvaltalaista Pelkokerrointa esittää Nelonen.